3)

Direktīvas V pielikumu aizstāj ar šādu tekstu: “V PIELIKUMS ĪPAŠI NOTEIKUMI PAR DAŽU PREPARĀTU MARĶĒŠANU A. Preparāti, kas klasificēti kā bīstami 5., 6. un 7. panta nozīmē 1. Preparāti, ko pārdod iedzīvotājiem 1.1. Marķējumā uz iepakojuma, kurā ir šādi preparāti, papildus īpašiem drošības ieteikumiem saskaņā ar Direktīvas 67/548/EEK VI pielikumā noteiktajiem kritērijiem jābūt attiecīgajam drošības ieteikumam S1, S2, S45 vai S46. 1.2. Ja šādi preparāti klasificēti kā ļoti toksiski (T+), toksiski (T) vai kodīgi (C), un šo informāciju nav iespējams norādīt uz iepakojuma, iepakojumā, kurā ir šādi preparāti, jāpievieno precīzas un viegli saprotamas lietošanas instrukcijas, kurās vajadzības gadījumos ir arī norādījumi par iztukšota iepakojuma iznīcināšanu. 2. Preparāti, ko paredzēts lietot izsmidzinot Marķējumā uz iepakojuma, kurā ir šādi preparāti, obligāti jābūt drošības ieteikumam S23 kopā ar drošības ieteikumu S38 vai S51, ko piešķir saskaņā ar Direktīvas 67/548/EEK VI pielikumā noteiktajiem kritērijiem. 3. Preparāti, kam piešķirta frāze R33: kaitīgas kumulatīvas ietekmes draudi Gadījumos, kad preparāts satur vismaz vienu vielu, kam piešķirta brīdinājuma frāze R33, ja attiecīgās vielas saturs preparātā ir vienāds vai lielāks par 1 % un Direktīvas 67/548/EEK I pielikumā nav noteikta cita pieļaujamā robežkoncentrācija, uz preparāta marķējuma jābūt šīs frāzes formulējumam, kas atbilst Direktīvas 67/548/EEK III pielikumā noteiktajam. 4. Preparāti, kuros ir vielas, kam piešķirta frāze R64: var kaitēt zīdāmam bērnam Gadījumos, kad preparāts satur vismaz vienu vielu, kam piešķirta brīdinājuma frāze R64, ja attiecīgās vielas saturs preparātā ir vienāds vai lielāks par 1 % un Direktīvas 67/548/EEK I pielikumā nav noteikta cita pieļaujamā robežkoncentrācija, uz preparāta marķējuma jābūt šīs frāzes formulējumam, kas atbilst Direktīvas 67/548/EEK III pielikumā noteiktajam. B. Preparāti neatkarīgi no klasifikācijas 5., 6. un 7. panta nozīmē 1. Preparāti, kas satur svinu 1.1. Krāsas un lakas Uz tādu laku un krāsu iepakojuma, kuru sastāvā ir svins, ja svina saturs, ko nosaka saskaņā ar ISO standartu 6503/1984, pārsniedz 0,15 % no preparāta kopējās masas (izteikts elementa veidā), jābūt šādai informācijai: “Satur svinu. Nelietot virsmu pārklājumiem, kuras var košļāt vai sūkāt bērni”. Uz iepakojumiem, kuros ir mazāk par 125 ml preparāta, var būt šāda informācija: “Uzmanību! Satur svinu”. 2. Preparāti, kas satur ciānakrilātus 2.1. Adhezīvi Uz ciānakrilāta adhezīvu tiešā iepakojuma jābūt šādiem uzrakstiem: “Ciānakrilāts Bīstami Saista ādas un acu audus dažu sekunžu laikā Sargāt no bērniem”. Uz iepakojuma jābūt atbilstošam drošības ieteikumam. 3. Preparāti, kas satur izocianātus Uz izocianātus (monomēru, oligomēru, prepolimēru, to maisījumu, u.c. veidā) saturošu preparātu iepakojuma marķējuma jābūt šādiem uzrakstiem: “Satur izocianātus. Sīkāk iepazīties ar ražotāja informāciju”. 4. Preparāti, kas satur epoksisavienojumus ar vidējo molekulmasu ≤ 700 Uz epoksisavienojumus ar vidējo molekulmasu ≤ 700 saturošu preparātu iepakojuma marķējuma jābūt šādiem uzrakstiem: “Satur epoksisavienojumus. Sīkāk iepazīties ar ražotāja informāciju”. 5. Aktīvo hloru saturoši preparāti, ko pārdod iedzīvotājiem Uz vairāk nekā 1 % aktīvo hloru saturošu preparātu iepakojuma marķējuma jābūt šādiem uzrakstiem: “Uzmanību! Nelietot kopā ar citiem produktiem. Var izdalīties kaitīgas gāzes (hlors)”. 6. Kadmiju (sakausējumus) saturoši preparāti, kas paredzēti lodēšanai ar cietlodi vai mīkstlodi Uz minēto preparātu iepakojuma skaidri salasāmiem un neizdzēšamiem burtiem jābūt šādiem uzrakstiem: “Uzmanību! Satur kadmiju. Lietošanas laikā rodas kaitīgi izgarojumi. Sīkāk iepazīties ar ražotāja informāciju. Ievērot drošības norādījumus”. 7. Preparāti aerosola iepakojumā Neskarot šīs direktīvas noteikumus, uz preparātiem aerosola iepakojumā attiecas arī marķēšanas noteikumi saskaņā ar 2.2. un 2.3. punktu pielikumā Direktīvai 75/324/EEK, kurā jaunākie grozījumi izdarīti ar Direktīvu 94/1/EK. 8. Preparāti, kas satur vielas, kuras vēl nav pilnībā pārbaudītas Gadījumos, kad preparāts satur vismaz vienu vielu, kurai saskaņā ar Direktīvas 67/548/EEK 13. panta 3. punktu piešķirts uzraksts “Uzmanību – viela vēl nav pilnībā pārbaudīta”, un šīs vielas saturs preparātā ir lielāks vai vienāds (≤) ar 1 %, marķējumā jābūt uzrakstam “Uzmanību! Preparāts satur vielu, kas vēl nav pilnībā pārbaudīta”. 9. Par sensibilizējošiem neklasificēti preparāti, kuru sastāvā ir vismaz viena sensibilizējoša viela Uz tādu preparātu iepakojuma, kuru sastāvā ir vismaz viena par sensibilizējošu klasificēta viela koncentrācijā, kas ir vienāda vai lielāka par 0,1 % vai koncentrāciju, kas norādīta I pielikumā Direktīvai 67/548/EEK īpašajā piezīmē par konkrēto vielu, jābūt uzrakstam: “Satur (sensibilizējošās vielas nosaukums). Var izraisīt alerģiju”. 10. Preparāti šķidrumu veidā, kas satur halogēnogļūdeņražus Uz iepakojuma, kurā ir halogēnogļūdeņražus saturoši preparāti šķidrumu veidā, kam nav uzliesmošanas temperatūras vai uzliesmošanas temperatūra ir augstāka par 55 °C, ja tajos ir vairāk par 5 % uzliesmojošu vai viegli uzliesmojošu vielu, jābūt attiecīgi šādiem uzrakstiem: “Var kļūt uzliesmojošs lietošanas laikā” vai “Var kļūt viegli uzliesmojošs lietošanas laikā”. 11. Preparāti, kuros ir vielas, kam piešķirta frāze R67: tvaiki var izraisīt miegainību un reiboni Gadījumos, kad preparāts satur vismaz vienu vielu, kam piešķirta brīdinājuma frāze R67, ja attiecīgās vielas saturs preparātā ir vienāds vai lielāks par 15 %, uz preparāta marķējuma jābūt šīs frāzes formulējumam saskaņā ar Direktīvas 67/548/EEK III pielikumu, ja vien: — šis preparāts jau nav klasificēts ar brīdinājuma frāzēm R20, R23, R26, R68/20, R39/23 vai R39/26, — vai iepakojumā ir ne vairāk par 125 ml preparāta. 12. Cementi un cementa preparāti Uz iepakojuma, kurā ir cementi vai cementa preparāti, kuru sausnas kopējā masa satur vairāk nekā 0,0002 % šķīstošā hroma(VI), jābūt uzrakstam: “Satur hromu(VI). Var izraisīt alerģiju”, ja preparāts jau nav klasificēts kā sensibilizējošs ar brīdinājuma frāzi R43. C. Preparāti, kas nav klasificēti kā bīstami 5., 6. Un 7. panta nozīmē, bet satur vismaz vienu bīstamu vielu 1. Preparāti, kas nav paredzēti iedzīvotājiem lietošanai sadzīvē Uz 14. panta 2. punkta 1. apakšpunkta b) iedaļā minēto preparātu iepakojuma marķējuma jābūt šādam uzrakstam: “Profesionāli lietotāji pēc pieprasījuma var saņemt drošības datu lapu”.”